Pakistan Issues Special Stamps as Tribute to Champions Trophy Win
భారత్‌పై గెలుపునకి గుర్తుగా పాక్ స్టాంప్స్
ఇంగ్లాండ్‌లో ఈ ఏడాది జూన్‌లో జరిగిన ఛాంపియన్స్ ట్రోఫీ ఫైనల్లో భారత్‌పై సాధించిన విజయానికి గుర్తుగా పాకిస్థాన్ పోస్టల్ స్టాంప్‌లను తాజాగా
TNN | Updated:
Nov 2, 2017, 05:23PM IST
ఇంగ్లాండ్‌లో ఈ ఏడాది జూన్‌లో జరిగిన ఛాంపియన్స్ ట్రోఫీ ఫైనల్లో భారత్‌పై సాధించిన విజయానికి గుర్తుగా పాకిస్థాన్ పోస్టల్ స్టాంప్‌లను తాజాగా విడుదల చేసింది. తొలిసారి ఛాంపియన్స్ ట్రోఫీలో విజేతగా నిలిచిన పాకిస్థాన్ క్రికెట్ జట్టు జ్ఞాపకార్థం 50వేల సావనీర్ షీట్స్, 3 లక్షల స్టాంప్‌లను విడుదల చేస్తున్నట్లు పాకిస్థాన్ ప్రభుత్వం ప్రకటించింది. మూడు స్టాంప్‌లున్న సెట్ రూ. 30, సావనీర్ షీట్ ధర రూ.50గా నిర్ణయించారు.
ఛాంపియన్స్ ట్రోఫీ ఫైనల్ మ్యాచ్‌లో తొలుత బ్యాటింగ్ చేసిన పాకిస్థాన్ జట్టు 338 పరుగులు చేయగా.. అనంతరం లక్ష్యఛేదనలో భారత్ విఫలమైంది. ఒకానొక దశలో 72/6తో ఘోర పరాభవం దిశగా సాగిన జట్టుకి హార్దిక్ పాండ్య (76: 43 బంతుల్లో 4x4, 6x6) మెరుపు ఇన్నింగ్స్‌తో ఊరటనిచ్చాడు. మధ్యలో అనూహ్య పరిణామాల మధ్య అతను కూడా రనౌటైపోవడంతో భారత్ చివరికి 30.3 ఓవర్లలోనే 158 పరుగులకి ఆలౌటైంది. దీంతో తొలిసారి ఛాంపియన్స్ ట్రోఫీ విజేతగా పాకిస్థాన్ అవతరించింది. ఈ టోర్నీ గెలుపునకి గుర్తుగా స్టాంప్‌లు విడుదల చేస్తున్నట్లు పాకిస్థాన్ చెప్పుకొచ్చినా.. టీమిండియాని కవ్వించేందుకు గత ఐదునెలలుగా పాక్ ఈ ఫైనల్‌నే ఉదాహరణగా చూపుతోంది.